# РЕПУБЛИКА БЪЛГАРИЯ

## МИНИСТЕРСКИ СЪВЕТ

**ПОСТАНОВЛЕНИЕ**

**№........................................**

**от .................... 2015 г.**

## за изменение и допълнение на нормативни актове на Министерския съвет

На основание чл.8, ал.1 от Устройствения правилник на Министерския съвет и на неговата администрация

### МИНИСТЕРСКИЯТ СЪВЕТ

**ПОСТАНОВИ:**

**§ 1.** В Правилника за издаване на българските лични документи /приет с [ПМС № 13](apis://Base=NARH&DocCode=53620&Type=201) от 8.02.2010 г., обн., ДВ, [бр. 12](apis://Base=NORM&DocCode=10890910042&Type=201) от 12.02.2010 г., доп., [бр. 42](apis://Base=NORM&DocCode=10890911051&Type=201) от 4.06.2010 г., изм. и доп., [бр. 51](apis://Base=NORM&DocCode=10890912060&Type=201) от 5.07.2011 г., в сила от 5.07.2011 г., [бр. 60](apis://Base=NORM&DocCode=10890913031&Type=201) от 7.08.2012 г., в сила от 7.08.2012 г.; изм. с [Решение № 12757](apis://CORT|254526|0||) от 16.10.2012 г. на ВАС на РБ - [бр. 31](apis://Base=NARH&DocCode=10890914050&Type=201) от 29.03.2013 г.; изм., [бр. 50](apis://Base=NARH&DocCode=10890914060&Type=201) от 17.06.2014 г., [бр. 60](apis://Base=NARH&DocCode=10890915057&Type=201) от 22.07.2014 г., в сила от 22.07.2014 г., бр. 57 от 28.07.2015 г., в сила от 28.07.2015 г./ се правят следните изменения :

1.Член 18, ал.3 се изменя така :

„(3) Заявление за издаване на лична карта може да се подаде и по интернет чрез :

1. автоматизираната информационна система за електронни услуги на Министерството на вътрешните работи с притежавания от лицето валиден универсален електронен подпис в случаите по [чл. 18а от ЗБЛД](apis://NORM|4680|8|18а|). Органът, който издава личната карта, изпраща до заявителя на електронния адрес, посочен в заявлението, потвърждение или отказ за издаването на лична карта. В потвърждението се посочва, че документът ще бъде издаден след заплащане на държавна такса по електронен път чрез автоматизираната информационна система за електронни услуги на МВР;

2. автоматизираната информационна система за електронни услуги на Министерството на външните работи – за български граждани, които пребивават в чужбина, с притежавания от тях валиден универсален електронен подпис в случаите по [чл. 18а от ЗБЛД](apis://NORM|4680|8|18а|). Министерството на външните работи изпраща до заявителя на електронния адрес, посочен в заявлението, потвърждение или отказ за издаването на лична карта. В потвърждението се посочва, че документът ще бъде издаден от МВР след заплащане на държавна такса по електронен път чрез автоматизираната информационна система за електронни услуги на МВнР, като получаването му ще става в консулската служба, посочена от заявителя.”

2. Член 22, ал.3 се изменя така :

„(3) Заявление за издаване на паспорт може да се подаде и по интернет чрез :

1. автоматизираната информационна система за електронни услуги на Министерството на вътрешните работи с притежавания от лицето валиден универсален електронен подпис в случаите по [чл. 18а от ЗБЛД](apis://NORM|4680|8|18а|). Органът, който издава паспорта, изпраща до заявителя на електронния адрес, посочен в заявлението, потвърждение или отказ за издаването на паспорт. В потвърждението се посочва, че документът ще бъде издаден след заплащане на държавна такса по електронен път чрез автоматизираната информационна система за електронни услуги на МВР;

2. автоматизираната информационна система за електронни услуги на Министерството на външните работи – за български граждани, които пребивават в чужбина, с притежавания от тях валиден универсален електронен подпис в случаите по [чл. 18а от ЗБЛД](apis://NORM|4680|8|18а|). Министерството на външните работи изпраща до заявителя на електронния адрес, посочен в заявлението, потвърждение или отказ за издаването на паспорт. В потвърждението се посочва, че документът ще бъде издаден от МВР след заплащане на държавна такса по електронен път чрез автоматизираната информационна система за електронни услуги на МВнР, като получаването му ще става в консулската служба, посочена от заявителя.”

**§ 2.** В Тарифа № 3 за таксите, които се събират за консулско обслужване в системата на Министерството на външните работи по Закона за държавните такси /приета с [ПМС № 333](apis://Base=NORM&DocCode=53299&Type=201) от 28.12.2007 г., обн., ДВ, [бр. 3](apis://Base=NORM&DocCode=1427309035&Type=201) от 11.01.2008 г., в сила от 11.01.2008 г., доп., [бр. 35](apis://Base=NORM&DocCode=1427310018&Type=201) от 12.05.2009 г., в сила от 23.04.2009 г., изм. и доп., [бр. 18](apis://Base=NORM&DocCode=1427310034&Type=201) от 5.03.2010 г., бр. 34 от 4.05.2010 г./ се правят следните изменения и допълнения :

1. В чл.2, ал.1 след думата „марки” се добавя „или по банкова сметка на министерството”.

2. В чл.7, ал.1 се правят следните изменения :

а) Точка 5 се изменя така:

„5. Подаване на заявление за издаване на български лични документи чрез автоматизираната информационна система за електронни услуги на Министерството на външните работи 20”, като числото „20” се вписва само под колонката, предназначена за цени в евро.

б) Точка 5 става т.6.

3. В чл.7, ал.2 се изменя така :

„(2) При подаване на заявление за издаване на български лични документи чрез автоматизираната информационна система за електронни услуги на Министерството на външните работи се събират и дължимите такси по Тарифа № 4 за таксите, които се събират в системата на Министерството на вътрешните работи по Закона за държавните такси.”

4. Сегашната алинея 2 на чл.7 става ал.3.

5. В чл. 13, ал.3, точка 1 се отменя.

**ЗАКЛЮЧИТЕЛНА РАЗПОРЕДБА**

**§ 3.** Постановлението влиза в сила от деня на обнародването му в „Държавен вестник”.

**МИНИСТЪР-ПРЕДСЕДАТЕЛ:**

**БОЙКО БОРИСОВ**

**И.Д. ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**ВЕСЕЛИН ДАКОВ**

**ПОСТОЯНЕН СЕКРЕТАР НА МВнР:**

**ВАСИЛИЙ ТАКЕВ**

**И.Д. ДИРЕКТОР НА ДИРЕКЦИЯ „правна” НА МВнР:**

**СВЕТЛАНА СТОЯНОВА**